สโมสร บุรีรัมย์ ยูไนเต็ด สร้างสถิติคว้าแชมป์ฟุตบอลลีกสูงสุดของไทย เป็นสมัยที่ 6
ฟุตบอลโตโยต้า ไทยลีก 2018 นัดที่ 31 ปราสาทสายฟ้า บุรีรัมย์ ยูไนเต็ด เล่นในถิ่นช้างอารีน่า ชนะ โปลิส เทโร เอฟซี ทีมอันดับ 15 ที่กำลังดิ้นหนีตกชั้น 2-0 คว้าแชมป์ลีกสูงสุดของไทยเป็นสมัยที่ 6 แน่นอนแล้ว มี 78 แต้มจาก 31 นัด มากกว่า ทรู แบงค็อก 12 แต้ม และเฮดทูเฮดดีกว่า ส่วนทีมดัง โปลิศ เทโร อาการยังแย่ต้องหนีตายอีก 3 นัดที่เหลือ ทางด้าน "นกใหญ่" ชัยนาท ฮอร์นบิล อันดับ 14 มี 35 แต้ม ดิ้นหนีตกชั้นหนักเช่นกัน เฉือนชนะ "กิเลนผยอง" เอสซีจี เมืองทอง ยูไนเต็ด อันดับ 3 / 2-1 มี 38 แต้ม ขยับหนีโซนแดง ขึ้นมาที่ 13 มี 38 แต้ม มากกว่า สุโขทัย เอฟซี ที่เตะน้อยกว่า 1 นัด อยู่ 2 แต้ม ขณะที่ เมืองทอง มี 54 แต้ม เท่าเดิม อยู่ที่ 3 ตาม ทรู แบงค็อก ยูไนเต็ด ทีมอันดับ 2 อยู่ 12 แต้มเท่าเดิม ส่งให้ แข้งเทพ การันตีอันดับ 2 คว้าโควตาไปเล่นชิงแชมป์สโมสรเอเชีย เอเอฟซี แชมเปียนส์ลีก รอบเพลย์ออฟ แน่นอนแล้ว โดยวันนี้ทีมแข้งเทพ พบค้างคาวไฟ สุโขทัย เอฟซี ที่กำลังหนีตกชั้น

 	ขณะที่ฟุตบอลไทยลีก 2 "เอ็ม-150 แชมเปี้ยนชิพ" นัดรองสุดท้าย ชิงพื้นที่ขึ้นชั้น บิ๊กแมตช์ "พยัคฆ์ล้านนา" เชียงใหม่ เอฟซี อันดับ 4 มี 48 แต้ม เปิดบ้านพบ "พลังเพลิง" พีทีที ระยอง เอฟซี จ่าฝูงที่มี 52 แต้ม เกมนี้ เชียงใหม่ นำก่อนจาก โชติภัทร พุ่มแก้ว แต่ พลังเพลิง ตีเสมอจาก โจซิมาร์ จบเกมเสมอ 1-1 ทำให้ พีทีที ระยอง มี 53 แต้ม การันตีขึ้นชั้นไปไทยลีกแน่นอนแล้ว ส่วนอีก 2 โควตาขึ้นลีกสูงสุดยังไม่จบ ระยอง เอฟซี อันดับ 6 พ่าย "ช้างขาวจ้าวเกาะ" ตราด เอฟซี อันดับ 3 ที่มี 38 แต้ม ของ "โค้ชโอ่ง" ดุสิจ เฉลิมแสน 1-2 ทำให้การขึ้นชั้น นอกจาก พีทีที ระยอง ที่ได้ตั๋วแล้ว ตราด ขึ้นมาที่ 2 เตะ 27 นัด 51 แต้ม ตามด้วย เชียงใหม่ 27 นัด 49 แต้ม และ ขอนแก่น เอฟซี 26 นัด 48 แต้ม ตัดสินกันนัดสุดท้าย

ฟุตบอลพรีเมียร์ลีก อังกฤษ หงส์แดง ลิเวอร์พูล ผลงานยังฮอทต่อเนื่อง เปิดบ้านไล่ต้อน เซาแธมป์ตัน 3-0 คว้าชัยในลีกเป็นนัดที่ 6 ติดต่อกัน ได้ประตูจากการทำเข้าประตูตัวเองของ เวสลีย์ ฮูดท์, โจเอล มาติป และ โมฮาเหม็ด ซาลาห์ ทำให้ "หงส์แดง" มี 18 คะแนนเต็มจาก 6 นัดนำเป็นจ่าฝูง ส่วน "นักบุญ" มี 5 คะแนน ขณะที่ แมนเชสเตอร์ ยูไนเต็ด ออกอาการเครื่องสะดุด ทำได้แค่เปิดรัง โอลด์ แทร็ฟฟอร์ด เสมอ วูล์ฟแฮมป์ตัน วันเดอเรอร์ส 1-1 มี 10 คะแนนจาก 6 นัดอยู่ที่ 5 "หมาป่า" มี 9 คะแนนอยู่ที่ 10, แมนเชสเตอร์ ซิตี แชมป์เก่า บุกไปถล่ม คาร์ดิฟฟ์ ซิตี 5-0 "เรือใบสีฟ้า" มี 16 คะแนนจาก 6 นัดอยู่ที่ 2 ส่วน คาร์ดิฟฟ์ มี 2 แต้มอยู่รองบ๊วย ผลคู่อื่นๆ เบิร์นลีย์ ชนะ บอร์นมัธ 4-0, คริสตัล พาเลซ เสมอ นิวคาสเซิล 0-0, เลสเตอร์ ซิตี ชนะ ฮัดเดอร์สฟิลด์ 3-1
 
บุนเดสีกา เยอรมนี บาเยิร์น มิวนิก แชมป์เก่า และทีมจ่าฝูง ผลงานยังติดลมบน หลังบุกไปคว่ำ ชาลเก 04 ถึงบ้าน  2-0 ทำสถิติชนะ 4 เกมติดต่อกัน ส่วน "ราชันสีน้ำเงิน" แพ้ 4 นัดยังไม่มีแต้ม

ลา ลีกา สเปน  รีล มาดริด ไม่พลาด 3 แต้ม เปิดบ้านชนะ เอสปันญอล หวุดหวิด 1-0 จาก มาร์โก อเซนซิโอ ทำให้ "ราชันชุดขาว" มี 13 คะแนนจาก 5 นัดแซงขึ้นไปนำเป็นจ่าฝูงชั่วคราว ทางด้าน แอตเลติโก มาดริด บุกไปต้อน เกตาเฟ 2-0 ทีม "ตราหมี" มี 8 คะแนนจาก 5 นัดอยู่ที่ 5, เซลตา เสมอ บายาโดลิด 3-3, เออิบาร์ ชนะ เลกาเนส 1-0, ราโย แพ้ อลาเบส 1-5.

กอล์ฟ พีจีเอ ทัวร์ เฟดเอ็กซ์ คัพ ซีรีส์ รายการสุดท้าย "ทัวร์ แชมเปียนชิป" ที่แอตแลนตา มลรัฐจอร์เจีย ชิงเงินรางวัล 9 ล้านเหรียญสหรัฐ ประมาณ 290 ล้านบาท  ไทเกอร์ วูดส์ อดีตมือ 1 โลกแชมป์เมเจอร์ 14 สมัย เพิ่มโอกาสกลับมายิ่งใหญ่อีกครั้ง วันที่ 3 หวดทำ 7 เบอร์ดี เสีย 2 โบกี ขึ้นนำเดี่ยว 12 อันเดอร์พาร์ ดีกว่า จัสติน โรส โปรอังกฤษมือ 1 ของโลกคนปัจจุบัน กับ รอรีย์ แม็คอิลรอย มือ 5 ของโลกชาวไอร์แลนด์เหนือ 3 สโตรค ซึ่ง จัสติน โรส อันดับ 2 คะแนน เฟดเอ็กซ์ คัพ ยังมีความหวังชิงโบนัส 10 ล้านเหรียญสหรัฐ 320 ล้านบาท หลังอันดับ 1 ไบรสัน เดอชามโบ มือ 8 ของโลก ยังเกินอยู่ 2 โอเวอร์ อยู่อันดับ 21
 
กอล์ฟยูโรเปี้ยน ทัวร์ รายการ ปอร์ตูกัล มาสเตอร์ส ที่ประเทศโปรตุเกส เมื่อวันเสาร์ที่ผ่านมา เป็นการแข่งขันในรอบ 3 ผลปรากฏว่า ลูคัส เฮอร์เบิร์ต โปรหนุ่มจากออสเตรเลีย เก็บเพิ่ม 7 อันเดอร์พาร์ 64 รวม 19 อันเดอร์พาร์ 194 ยังรั้งตำแหน่งผู้นำเดี่ยวโดยทิ้ง ทอม ลูอิส ดปรเมืองผู้ดี ที่ตามมาเป็นอันดับ 2 ด้วยสกอร์รวม 17 อันเดอร์พาร์ 196 ห่าง 2 สโตรก ส่วนอันดับ 3 ร่วมเป็น เอ็ดดี เปปเปอเรลล์ จากอังกฤษ และมาร์คุส คินฮุลท์ จากสวีเดน ที่ทำสกอร์รวม 15 อันเดอร์พาร์ 198 เท่ากัน

ขณะที่ "โปรเพชร" พชร คงวัดใหม่ หนึ่งเดียวจากไทยที่หลุดเข้ามาเล่นใน 2 วันสุดท้าย รอบนี้เก็บเพิ่ม 2 อันเดอร์พาร์ รวม 6 อันเดอร์พาร์ 207 รั้งที่ 45 ร่วม

เทนนิสดับเบิลยูทีเอ ทัวร์ โทเรย์ แพน แปซิฟิก โอเพ่น ที่กรุงโตเกียว ประเภทหญิงเดี่ยว รอบรองชนะเลิศ นาโอมิ โอซากะ แชมป์ยูเอส โอเพ่น 2018 มือวางอันดับ 3 ชนะ คามิลา จอร์จี จากอิตาลี ไปขาดลอย 6-2, 6-3 โอซากะ ชิงชนะเลิศ กับ คาโรลินา ปลิสโควา มือวาง 4 จากเช็ก ที่ชนะ ดอนนา เวคิช จากโครเอเชีย 2-1 เซต 6-2, 4-6, 6-3
 
เทนนิส ดับเบิลยูทีเอ ทัวร์ "โคเรีย โอเพ่น" ที่กรุงโซล หญิงเดี่ยว กีกี เบอร์เทนส์ มือ 2 จากเนเธอร์แลนด์ ชนะ มาเรีย ซัคคารี เต็ง 3 จากกรีซ 6-4, 6-2 ผ่านเข้าไปชิงชนะเลิศกับ อาจ์ลา ทอมล์ยาโนวิช จากโครเอเชีย ที่ชนะ เซี๊ยะ ซู เหว่ย มือ 6 จากไต้หวัน 2-1 เซต 6-4, 5-7, 6-4
 
 	สำหรับช่วงบ่ายวันนี้ต้องติดตามและให้กำลังใจ ''ต้นนํ้า'' นิพิฐพนธ์ พวงพั่วเพชร กับ ''เอ็มเอ็ม'' สาวิตรี อมิตรพ่าย ชิงชนะเลิศแบดมินตัน ''บังการ์ เบลิตุง อินโดนีเซีย มาสเตอร์ 2018'' ทัวร์นาเมนต์ในระดับ บีดับบลิวเอฟ เวิลด์ ทัวร์ 100 ที่ปังกาลปีนัง .ในประเภทคู่ผสม กับ รินอพ ริวานดี้ กับ พิทฮา ฮานิงยาส คู่มือวางอันดับ 3 ของเจ้าถิ่น อินโดนีเซีย เวลา 13.00น.